2. ปัจจัยความเสี่ยง

-   ผลกระทบจากนโยบายการค้าเสรีในเขตอาเซียน AFTA

  จากการที่ประเทศไทยได้ร่วมจัดตั้งเขตการค้าเสรีขึ้น หรือ ASEAN FREE TRADE AREA
  (AFTA) เมื่อเดือนมกราคม 2535 ซึ่งปัจจุบันมีประเทศสมาชิกทั้งหมด 10 ประเทศ ประกอบด้วย
  ประเทศไทย, มาเลเซีย, สิงค์โปร์, ฟิลิปปินส์ , อินโดนีเซีย, บรูไน, เวียดนาม, ลาว, พม่า
  และกัมพูชา โดยมีวัตถุประสงค์หลัก คือ เพื่อให้การค้าภายในอาเซียนเป็นไปโดยเสรี
  โดยปราศจากการกีดกันที่ไม่ใช่ภาษีศุลกากรและใช้อัตราภาษีศุลกากรต่ำที่สุด
  และให้ลดลงเหลือในอัตรา 0% ภายใน 1 มกราคม 2553 นี้
  ซึ่งได้เริ่มส่งผลกระทบกับตลาดในประเทศแล้วบางส่วนโดยเฉพาะสินค้านำเข้าจากประเทศจีน
  ซึ่งเข้ามาในตลาดล่างมากขึ้น
  รวมทั้งคู่แข่งในตลาดกลางมีข้อได้เปรียบจากการผลิตและนำสินค้าเข้าจากประเทศที่มีข้อตกลง
  AFTA ทำให้ต้นทุนราคาสินค้าของคู่แข่งเข้ามาได้ในราคาที่ค่อนข้างต่ำ
  เนื่องจากค่าแรงในประเทศเหล่านี้มีอัตราค่าจ้างแรงงานที่ต่ำกว่าประเทศไทยมาก
  อีกทั้งประเทศไทยมีแนวโน้มที่จะมีการปรับค่าแรงขั้นต่ำ เพิ่มสูงขึ้นถึง 40% จากปัจจุบัน
  (จากค่าแรงขั้นต่ำในเขตกรุงเทพมหานคร และปริมณฑล จาก 215 บาท เพิ่มเป็น 300 บาท )
  จะทำให้ศักยภาพการแข่งขันในตลาดอาเซียนของประเทศไทยเป็นไปได้อย่างยากลำบากมากยิ่งขึ้น

  ในปี 2555 คาดว่าตลาดชุดชั้นในสตรี จะมีการแข่งขันที่รุนแรงมากขึ้นในทุกระดับ ทั้งระดับกลาง
  และระดับล่าง โดยเฉพาะในเรื่องของต้นทุนการสินค้า ซึ่งจะต้องเพิ่มขึ้นอย่างน้อย 20%
  จากค่าแรงงานขั้นต่ำที่ทางรัฐมีแนวโน้มว่าจะปรับในเดือน เมษายน 2555 นี้
  อันมีผลทำให้ราคาสินค้าในประเทศจะต้องมีการปรับสูงขึ้นอย่างแน่นอน
  อันจะทำให้สินค้าในประเทศมีราคาสูงกว่าสินค้าที่นำเข้าจากต่างประเทศมากขึ้น
  ส่งผลกระทบกับการแข่งขัน สำหรับสินค้าที่ผลิตในประเทศ และสินค้านำเข้าจากต่างประเทศ
  โดยเฉพาะสินค้าที่นำเข้าจากประเทศจีน

  แต่อย่างไรก็ตาม บริษัทฯ ยังมีความได้เปรียบในเรื่องของการจับจองพื้นที่ในห้างสรรพสินค้า
  และดีสเคาท์สโตร์ต่างๆ ไว้แล้ว
  อีกทั้งความที่เป็นผู้ผลิตและผุ้จัดจำหน่ายชุดชั้นในสตรีภายใต้แบรนด์ “Sabina”
  ในประเทศไทยมานานกว่า 40 ปี
  จนได้รับการยอมรับจากผู้บริโภคภายในประเทศอย่างกว้างขวางทั้งในเรื่องของคุณภาพที่ดี
  และรูปแบบที่โดดเด่นทันสมัย

  ในทางกลับกันบริษัทฯ ก็ได้ประโยชน์จากนโยบายการค้าเสรีในเขตอาเซียน AFTA ด้วย เช่นกัน
  กล่าวคือ เป็นโอกาสที่บริษัทฯ สามารถขยายแบรนด์ “Sabina”
  ออกไปยังประเทศในแถบอาเซียนได้ง่ายยิ่งขึ้น เนื่องจากมีภาษีอัตราศูนย์
  และนอกจากนั้นยังได้ประโยชน์จากภาษีนำเข้าวัตถุดิบ ผ้า, ลูกไม้ จากประเทศในแถบอาเซียน
  ในราคาต้นทุนที่ต่ำลง เนื่องจากไม่มีกำแพงภาษีมากั้น

  ซึ่งนโยบายการค้าเสรีในเขตอาเซียน หรือ AFTA นั้น มีผลกระทบทั้งทางด้านที่เป็นประโยชน์
  และด้านที่ไม่เป็นประโยชน์ ทั้งนี้ขึ้นอยู่กับว่าทางบริษัท จะสามารถสร้างโอกาสให้เกิดขึ้นกับบริษัทฯ
  จากข้อตกลงดังกล่าวได้หรือไม่

-   การไหลเข้าของเงินทุนจากต่างประเทศ และอัตราแลกเปลี่ยน

  จากภาวะเศรษฐกิจตกต่ำในประเทศสหรัฐอเมริกา ซึ่งปัจจุบันอยู่ในระหว่างการฟื้นตัว
  และภาวะเศรษฐกิจในประเทศแถบทวีปยุโรป ที่ประสบกับปัญหาวิกฤตการณ์หนี้สาธารณะ
  ทางบริษัทฯ คาดว่าจะทำให้กองทุนต่างๆ
  จากต่างประเทศได้เคลื่อนย้ายกองทุนเข้ามาในประเทศในแถบเอเชียมากยิ่งขึ้น
  ส่งผลกระทบทำให้อัตราแลกเปลี่ยนในประเทศแถบเอเชียแข็งตัวมากยิ่งขึ้น
  และมีแนวโน้มแข็งค่าขึ้นเรื่อยๆ
  จึงทำให้ราคาสินค้าส่งออกของประเทศในแถบนี้มีราคาที่สูงขึ้นเป็นอย่างมาก
  ดังนั้นประเทศในแถบเอเชียรวมทั้งประเทศไทย
  มีความสามารถในการแข่งขันทางด้านราคาสินค้าส่งออกลดลง

  ในส่วนของบริษัทฯ ได้เตรียมการรับมือกับภาวะนี้มาโดยตลอด
  จนทำให้อัตราส่วนการผลิตเพื่อส่งออก กับการผลิตเพื่อขายในประเทศลดลงมาโดยตลอด จากปี
  2551 ที่อัตราส่วนการผลิตเพื่อส่งออกภายใต้แบรนด์ลูกค้าต่างประเทศ และ การผลิตแบรนด์
  Sabina เพื่อขายในประเทศอยู่ที่ 50 % ต่อ 50% มาจนถึงปี 2553 อัตราส่วนอยู่ที่ 33.9% ต่อ
  66.1% และมีอัตราส่วนอยู่ที่ 26.5% ต่อ 73.5% ในปี2554 โดยทางบริษัทฯ ได้หันมาทำ
  แบรนด์สำหรับตลาดในประเทศ และประเทศในเขตเศรษฐกิจพิเศษ AFTA มากยิ่งขึ้น

บริษัทฯและบริษัทย่อย มีสัดส่วนรายได้จากการจำหน่ายสินค้า
OEMและสินค้าภายใต้เครื่องหมายการค้าของ

บริษัทย่อยในต่างประเทศต่อรายได้รวมคิดเป็น ร้อยละ 30.83 ในปี 2553 และร้อยละ 28.78 ใน
ปี 2553 และลดลง

มาเหลือร้อยละ 22.15 ในปี 2554

  ทั้งนี้ บริษัทฯ มีนโยบายบริหารความเสี่ยงจากความผันผวนของอัตราแลกเปลี่ยน ดังนี้

-   มีการซื้อวัตถุดิบ และขายสินค้าให้กับลูกค้า ด้วยเงินตราต่างประเทศ หลายๆ สกุล

-   เนื่องจากบริษัทฯมีการนำเข้าวัตถุดิบจากต่างประเทศ จากลักษณะการดำเนินธุรกิจนี้ บริษัทฯ
    จึงมี

การป้องกันความเสี่ยงตามธรรมชาติ (Natural Hedge) โดยบางส่วน กล่าวคือ มีมูลค่าการซื้อ

วัตถุดิบหลักจากต่างประเทศคิดเป็นสัดส่วนร้อยละ 26.04 ของรายได้จากการขายสินค้า OEM ใน

  ต่างประเทศ ในปี 2553 และ คิดเป็นร้อยละ 36.62 ในปี 2554

-   การบริหารความเสี่ยงจากความผันผวนของอัตราแลกเปลี่ยนโดยการทำสัญญาซื้อขายเงินตรา

  ต่างประเทศล่วงหน้า Forward Contract กับสถาบันการเงิน ในช่วงที่
  อัตราแลกเปลี่ยนมีการผัน

  ผวนโดยมีสกุลเงินที่ บริษัทฯทำสัญญาซื้อขายล่วงหน้า ได้แก่ ดอลลาร์สหรัฐอเมริกาและเงินยูโร

-   การบริโภคภายในประเทศ

  จากภาวะเศรษฐกิจของประเทศไทยในปี 2554 ที่ผ่านมา
  ประเทศไทยมีอัตราผลผลิตมวลรวมประชาชาติ ( Gross Domestic Products หรือ GDP)
  เติบโตขึ้นอยู่ประมาณ ร้อยละ 1.5-2.0
  ซึ่งอัตราการเติบโตนั้นควรจะมีอัตราการเติบโตที่สูงขึ้นมากกว่านี้
  แต่จากการได้รับผลกระทบจากปัญหามหาอุทกภัย ครั้งยิ่งใหญ่ในช่วงระหว่างเดือน ตุลาคม
  จนถึงช่วงต้นเดือนธันวาคม ทำให้หลายพื้นที่ในต่างจังหวัด เช่น จังหวัดอยุธยา, นครสวรรค์
  รวมทั้งกรุงเทพมหานครบางส่วนได้รับผลกระทบเป็นอย่างมาก
  มีโรงงานเป็นจำนวนมากต้องหยุดการผลิต โรงงานได้รับความเสียหายเป็นอย่างมาก
  มีหลายโรงงานถึงขั้นต้องปิดกิจการลง มีพนักงานตกงาน
  และขาดรายได้จากการปิดกิจการทั้งถาวร และชั่วคราวเป็นจำนวนมาก
  อันส่งผลถึงความต้องการบริโภคสินค้าในประเทศ
  โดยเฉพาะสินค้าชุดชั้นในสตรีได้รับผลกระทบอย่างหนัก ห้างสรรพสินค้าหลายๆ
  ห้างจำเป็นต้องปิดห้างในช่วงเวลาดังกล่าว ส่งผลสูญเสียรายได้จากการขายไปเป็นอย่างมาก
  แต่อย่างไรก็ตามทางบริษัทฯ
  ก็ได้มีการจัดรายการส่งเสริมการขายทั่วประเทศเพื่อเป็นการเร่งการขายในส่วนที่ไม่ได้รับผลกระทบจากน้ำท่วม
  มาชดเชยในส่วนของห้างสรรพสินค้า หรือในพื้นที่ที่ได้รับผลกระทบจากน้ำท่วม
  จนทำให้ยอดขายบริษัทภายใต้แบรนด์ ซาบีน่า ยังคงสามารถเติบโตได้สูงถึง ร้อยละ 11.48

  อย่างไรก็ตามจากผลกระทบของมหาอุทุกภัยดังกล่าว ทำให้แนวโน้มทางเศรษฐกิจในประเทศในปี
  2555 นั้นอาจจะได้รับผลกระทบต่อเนื่องมาจากปี 2554
  นักลงทุนจากต่างประเทศขาดความเชื่อมั่น มีหลายธุรกิจได้ดำเนินการซ่อมแซม
  และดำเนินกิจการต่อ มีหลายธุรกิจปิดกิจการ และย้ายฐานการผลิตไปยังประเทศอื่น
  ทำให้การคาดการณ์การเติบโตทางเศรษฐกิจในประเทศไทยมีแนวโน้มหดตัวลง
  มีการพยากรณ์การเติบโตทางเศรษฐกิจในปี 2555 สามารถเติบโตได้เพียงร้อยละ 4 -5
  นอกจากนั้นแล้วแนวโน้มของอัตราเงินเฟ้อมีแนวโน้มที่จะเพิ่มสูงขึ้น
  มีการปรับราคาสินค้าสูงขึ้นในหลายๆ ธุรกิจ

  เมื่อมีอัตราการเจริญเติบโตทางเศรษฐกิจค่อนข้างต่ำ โดยเฉพาะในส่วนของตลาดชุดชั้นในสตรี
  ทำให้หลายๆ แบรนด์ในประเทศต้องหันมาทำกิจกรรมการตลาดในประเทศมากยิ่งขึ้น ทั้งทางด้าน
  การโปรโมทสินค้า, การลดราคา, การจัดกิจกรรมการตลาด, การโฆษณา และ
  การใช้ลูกค้าสมาชิก
  อันจะส่งผลให้มีการแข่งขันที่รุนแรงมากยิ่งขึ้นสำหรับตลาดชุดชั้นในสตรีในประเทศไทย
  โดยเฉพาะแบรนด์ใหญ่ ๆ และแบรนด์ผู้นำตลาด
  จะหันเข้ามาแข่งขันในตลาดกันมากยิ่งขึ้นอย่างแน่นอน

  แต่ในขณะเดียวกัน
  ทางรัฐบาลได้มีการประกาศนโยบายหลายนโยบายที่มีผลต่อรายได้ของประชาชน
  ไม่ว่าจะเป็นค่าแรงขั้นต่ำ 300 บาท , เงินเดือนปริญญาตรี 15,000 บาท
  และส่งเสริมให้ประชาชนที่อยู่นอกระบบสวัสดิการของรัฐเข้ามาอยู่ในระบบมากยิ่งขึ้น
  ซึ่งอาจจะช่วยส่งเสริมทำให้การบริโภคภายในประเทศดีขึ้น
  ซึ่งถ้าสามารถจัดการได้อย่างเป็นรูปธรรมมากยิ่งขึ้นในปี 2555 แล้ว
  คาดว่าสภาวะเศรษฐกิจในประเทศจะดีขึ้น ประชาชนมีรายได้ที่มั่นคงขึ้น
  อันหมายถึงกำลังซื้อภายในประเทศก็จะดีขึ้นตามไปด้วย

-   ความเสี่ยงทางด้านการปรับค่าแรงขั้นต่ำ

  จากการที่รัฐบาลได้มีการปรับค่าจ้างแรงงานขั้นต่ำเพิ่มสูงขึ้น จาก 215 บาท ต่อวันเป็น 300
  บาท ต่อวัน ( ในเขตจังหวัดกรุงเทพฯและปริมณฑล ) และหรือเพิ่มขึ้นประมาณ 39.54%,
  ค่าแรงขั้นต่ำจังหวัดชัยนาท จาก 167 บาทต่อวันเป็น 233 บาทต่อวัน หรือเพิ่มขึ้นประมาณ
  39.52%, ค่าแรงขั้นต่ำจังหวัดบุรีรัมย์ และจังหวัดยโสธร จาก 166 บาทต่อวันเป็น 232
  บาทต่อวัน หรือเพิ่มขึ้นประมาณ 39.75% ทำให้บริษัทฯ
  ได้รับผลกระทบจากต้นทุนการผลิตเพิ่มสูงขึ้นเป็นอย่างมาก
  เนื่องจากต้นทุนการผลิตสินค้าชุดชั้นในสตรีนั้น ต้นทุนหลักมาจากค่าแรงงาน ส่งผลให้ทางบริษัทฯ
  จำเป็นต้องปรับราคาสินค้าเพื่อรักษาส่วนแบ่งของกำไรให้อยู่ในอัตราที่รองรับได้ในอนาคต

  แต่อย่างไรก็ตามจากการที่ทางบริษัทฯ ได้มีการนำระบบการผลติแบบ LEAN MANUFACTURING
  SYSTEMS และ ระบบ KAIZEN , TPM รวมถึงมีแผนการพัฒนาไปถึงขบวนการ ของการยืนเย็บ
  ( SEWING STANDING PROCESS ) ซึ่งจะสามารถทำให้บริษัทฯ
  สามารถเพิ่มประสิทธิภาพการผลิตขึ้นมาได้ อันจะส่งผลให้ค่าแรงต่อหน่วยการผลิตลดลง

-   การพึ่งพิงลูกค้ารายใหญ่น้อยราย

บริษัทฯและบริษัทย่อยมีลูกค้ารายใหญ่ เป็นผู้จำหน่ายชุดชั้นในชั้นนำในต่างประเทศ
ซึ่งส่วนใหญ่จะเป็นลูกค้าในแถบยุโรปเป็นหลัก
ซึ่งได้ว่าจ้างให้บริษัทฯและบริษัทย่อยออกแบบและผลิตชุดชั้นในภายใต้เครื่องหมายการค้าของผู้สั่งผลิต
(OEM) มีสัดส่วนรายได้จากการขายลูกค้า OEM นี้คิดรวมเป็นร้อยละ 28 และลดลงเหลือร้อยละ 22
ของรายได้จากการขายในปี 2553 และปี 2554 ตามลำดับ

  และจากสถานการณ์ปัจจุบัน ประเทศในแถบยุโรปได้รับผลกระทบทางด้านเศรษฐกิจเป็นอย่างหนัก
  จาก

วิกฤตการณ์หนี้สาธารณะ ทำให้สภาพเศรษฐกิจในแถบยุโรป ประสบกับสภาวะเศรษฐกิจถดถอย
ประเทศขาดความเชื่อมั่น เศรษฐกิจหดตัว จากการที่ภาครัฐต้องลดงบประมาณ อัตราการว่างงานสูง
ธุรกิจเริ่มขาดทุน หรือบางรายต้องปิดกิจการ จากผลกระทบดังกล่าวทำให้ทางบริษัทฯ
ซึ่งมีลูกค้าในแถบยุโรปเป็นหลักได้รับผลกระทบจากลูกค้าเช่นเดียวกัน
ลูกค้าต่างประเทศเริ่มลดปริมาณการสั่งซื้อ ทั้งในเรื่องของแบบและจำนวนการสั่งซื้อ ซึ่งทางบริษัทฯ
คาดว่าสัดส่วนรายได้จากการขาย OEM จะลดลงเหลือประมาณร้อยละ 10-15 ในปี 2555 นี้

ทั้งนี้จากสภาพเศรษฐกิจของยุโรปดังกล่าว จะทำให้ลูกค้าของบริษัทฯ
ที่สั่งซื้อสินค้าในรูปแบบของแฟชั่น ซึ่งมีขั้นตอนการตัดเย็บที่ซับซ้อน ราคาสูง
ก็เปลี่ยนไปเป็นสินค้าที่เป็นรูปแบบง่ายขึ้นไม่ซับซ้อน และราคาค่อนข้างต่ำ
ซึ่งทำให้ลูกค้าเริ่มเปลี่ยนไปสั่งสินค้าจากประเทศจีน ที่ไม่ต้องปราณีตในเรื่องการผลิต แฟชั่นไม่มาก
ราคาถูก เป็นหลัก ทำให้คาดว่ามูลค่าขายของคำสั่งซื้อสินค้าทางด้านนี้น้อยลงอย่างเห็นได้ชัด

-   ความเสี่ยงด้านราคาวัตถุดิบ

  วัตถุดิบหลักในการผลิตชุดชั้นในได้แก่ ผ้า ยาง ฟองน้ำ ซึ่งมูลค่าการซื้อวัตถุดิบหลักต่อมูลค่าการซื้อ

วัตถุดิบทั้งหมดคิดเป็นสัดส่วนร้อยละ 79.18 ในปี 2553 และร้อยละ 81.33 ในปี 2554 ตามลำดับ
ทั้งนี้ เพื่อลดความเสี่ยงด้านราคาวัตถุดิบ บริษัทฯ
มีระบบการจัดซื้อและบริหารการสั่งซื้อที่มีประสิทธิภาพ โดยการจัดหาและคัดเลือกผู้จัดจำหน่ายวัตถุดิบ
ตลอดจนวางแผนการสั่งซื้อที่เหมาะสม

  นอกจากนี้ สำหรับสินค้า OEM บริษัทฯ
  จะกำหนดราคาขายด้วยวิธีการกำหนดราคาตามต้นทุนการผลิตจริง

แต่ทั้งนี้ บริษัทฯ ยังคงต้องรักษาระดับราคาสินค้าให้แข่งขันกับคู่แข่งรายอื่นได้ บริษัทฯ
จึงได้ใช้วิธีการจัดหาวัตถุดิบที่มีคุณภาพในระดับราคาที่เหมาะสม ซึ่งทำให้บริษัทฯ
สามารถรักษาอัตรากำไรขั้นต้นได้ค่อนข้างคงที่
จึงเป็นการป้องกันความเสี่ยงจากการเปลี่ยนแปลงราคาวัตถุดิบได้

-   ความเสี่ยงด้านภัยน้ำท่วม

ลักษณะความเสี่ยง

การบริหารความเสี่ยงนั้นเริ่มด้วยการศึกษาวิเคราะห์ความเสี่ยงจากน้ำท่วม
โดยจัดลำดับความสำคัญของพื้นที่ตามความเสี่ยงจากภัยน้ำท่วมในอดีตที่ผ่านมา
ซึ่งได้จากการวิเคราะห์และความรุนแรงของภัยน้ำท่วมตามปัจจัยด้านต่าง ๆ เช่น ปริมาณฝนตกมาก,
น้ำเหนือมาก, น้ำทะเลหนุนสูง ฯลฯ เขตกรุงเทพริมฝั่งแม่น้ำเจ้าพระยา
ซึ่งมีระดับน้ำทะเลเป็นตัวแปรสำคัญ โดยในแต่ละปีพื้นที่กรุงเทพ จะมีการทรุดตัวลงเรื่อย ๆ
และเป็นแอ่งกระทะ ประจวบเหมาะกับเมื่อมีน้ำฝนมากขึ้น และรวมตัวกับน้ำทะเลหนุนสูง
จะมีโอกาสเสี่ยงสูงมากที่จะประสบปัญหาน้ำท่วมได้ บริษัทฯ ตั้งอยู่ในเขตกรุงเทพและปริมณฑล
ในอดีตที่ผ่านมาไม่เคยเจอน้ำท่วมมากเหมือนในปี 2554
แต่ในปีหน้านี้ต้องเผ้าระวังและมีแผนที่จะรองรับกับสถานการณ์ที่อาจจะเกิดขึ้น

มาตรการที่จะรองรับภัยน้ำท่วม

การเตรียมความพร้อมล่วงหน้า

1.  มีทีมงานเฉพาะกิจรับมือกับภัยน้ำท่วม ตรวจสอบระดับน้ำในบริเวณโดยรอบอาคารหรือโรงงาน

2.  ขุดลอกท่อระบายน้ำภายในอาคารหรือโรงงาน เพื่อเตรียมรองรับปริมาณน้ำ

3.  ตรวจสอบช่องทางที่น้ำจากภายนอกที่จะเข้ามาในอาคารหรือโรงงาน
    โดยเฝ้าระวังเตรียมกระสอบทรายหรือคันดินไว้กั้นน้ำจากภายนอก

4.  ตรวจสอบจุดล่อแหลมในอาคารหรือโรงงาน และป้องกันมิให้เกิดการรั่วไหลของน้ำจากภายนอก

5.  แบ่งระดับปัญหาของน้ำออกเป็น 4 ระดับ ให้พนักงานทุกคนทราบ
    เพื่อใช้เป็นมาตรการป้องกันตามระดับและสอดคล้องกับสถานการณ์จริงที่เกิดขึ้นโดย

  ระดับที่ 1 สีเขียว หมายถึง ปลอดภัย ยังไม่ได้รับผลกระทบ แต่เฝ้าระวังและเตรียมความพร้อม

ระดับที่ 2 สีฟ้า หมายถึง ระดับน้ำภายนอกกำลังใกล้ถึงพื้นที่ในอาคารหรือโรงงาน โดยมีระดับน้ำ

ต่ำกว่าจากแนวขอบรั้วกั้น

ระดับที่ 3 สีเหลือง หมายถึง น้ำเข้าท่วมพื้นที่บริเวณภายนอกอาคารหรือโรงงานอย่างรวดเร็ว
แต่ในอาคารหรือโรงงานยังไม่ท่วม

ระดับที่ 4 สีแดง หมายถึง น้ำท่วมเข้าถึงพื้นที่ในอาคารหรือโรงงานแล้ว

1.  การช่วยเหลือกู้ภัย

  มีการเตรียมบุคลากรและอุปกรณ์ต่าง ๆ ให้พร้อมสำหรับการช่วยเหลือพนักงาน เช่น
  เรือท้องแบน, เครื่องสูบน้ำ, ยารักษาโรคและอาหารสำเร็จรูปและศูนย์อพยพชั่วคราว

2.  การกลับเข้าสู่สภาวะปกติ

    1.  ดูแลสุขภาพจิตและการให้กำลังกับพนักงานพร้อมออกเยี่ยมบ้านพนักงานพร้อมกับให้ความช่วยเหลือ

    2.  ตรวจดูแลความปลอดภัยระบบภายใน เช่น ไฟฟ้า ประปา
        และตรวจโครงสร้างอาคารหรือโรงงาน

ผลกระทบจากภัยน้ำท่วม

บริษัทฯ ได้รับความเสียหายจากภัยน้ำท่วมในเครั้งนี้ไม่มากนัก เช่น
พนักงานไม่สามารถเดินทางมาปฏิบัติงานได้ต้องหยุดงาน แต่บริษัทก็ยังจ่ายค่าจ้างตามปกติ
เมื่อพนักงานไม่สามารถมาปฏิบัติงานได้
ทางบริษัทต้องย้ายการผลิตไปผลิตที่โรงงานต่างจังหวัดชั่วคราว